
Број: 02-014-653-30/25
Датум: 26.10.2026.године

На основу члана 17. став 3. и 7. Закона о јавним набавкама (“Службени гласник БиХ”, број: 39/14, 59/22 и 50/24), члана 59. став 1. тачка 18. Закона о локалној самоуправи („Службени гласник Републике  Српске” број: 97/16, 36/19, 62/21, 100/25 и 114/25) и члана 88. Статута општине Осмаци, („Службени гласник општине Осмаци“, број:3/17, 6/22 и 2/24), Начелник општине Осмаци,   д о н о с и
О Д Л У К У

о измјени Плана јавних набавки општине Осмаци за 2026. годину 

број:02-014-653/25 од 30.12.2025. године
I
Овом Одлуком врши се измјена и допуна Плана јавних набавки општине Осмаци за 2026. годину број:02-014-653/25 од 30.12.2025. године на начин да се врши исправка ЦПВ кода за поступак како слиједи:
1) У ставци радови под редним бројем 17- Друга фаза изградње спортско-туристичког и духовног комплекса „МЕКОТЕ“, одустаје се од набавке, која је била планирана под погрешним ЦПВ кодом 45212000-6 (Грађевински радови на зградама у вези с одмором и разонодом, спортом, културом, смјештајем и ресторанима).
2) У табели „Радови“ иза редног броја 25. додаје се нови редни број  26. који гласи:
	Р.

Бр.
	Предмет набавке
	Шифра из ЈРЈН
	Процијењена вриједност (без ПДВ-а)
	Врста поступка
	Подј. На лотове
	Оквирни споразум или уговор
	Оквирни датум покретања поступка
	Оквирни датум закључења уговора
	Извор финансирања и економски код
	Напомена

	26.
	Друга фаза изградње спортско-туристичког и духовног комплекса „МЕКОТЕ“
	45240000-1

(Грађевински радови на хидрограђевним објектима)

	42.735,04
	Отворени поступак
	Не
	Уговор
	26.10.2026
	07.12.2026
	Екстерни извори 
	


II

Ова одлука о измјени и допуни Плана јавних набавки општине Осмаци за 2026. годину биће објављена на WEB-страници општине Осмаци и порталу Агенције за јавне набавке БиХ и саставни је дио Плана јавних набавки општине Осмаци за 2026. годину.
III

Ова одлука ступа на снагу даном доношења, а објавиће се у „Службеном гласнику општине Осмаци“.
О б р а з л о ж е њ е
Уговорни орган је у складу са чланом 17. Закона о јавним набавкама благовремено донио План јавних набавки Општине Осмаци за 2026. годину, број: 02-014-653/25 од 30.12.2025. године (у даљем тексту: План набавки). Наведеним чланом Закона прописано је да уговорни орган може отпочети поступак јавне набавке ако је набавка предвиђена у Плану набавки или када донесе посебну одлуку о измјени и допуни истог.
Приликом припреме за покретање поступка набавке "Друга фаза изградње спортско-туристичког и духовног комплекса „МЕКОТЕ ", уочена је техничка грешка у препису, односно да је за наведени предмет набавке додијељен неадекватан ЦПВ код (ознака из Јединственог рјечника јавних набавки). Како би се осигурала максимална транспарентност, законитост поступка и омогућило понуђачима да лакше препознају предмет набавке на Порталу е-Набавке, уговорни орган је донио одлуку да у Плану набавки означи одустајање од ставке са погрешним ЦПВ кодом, те истовремено креира нову, идентичну ставку са исправним ЦПВ кодом. 

Првобитно дефинисани ЦПВ код 45212000-6, који се односи на грађевинске радове на зградама за одмор и разоноду, превише је широк и не одражава стварну техничку природу радова у овој фази. Како би се обезбиједило правилно и недвосмислено препознавање предмета набавке од стране понуђача, обезбиједила стварна конкуренција и пуна транспарентност, уговорни орган је одлучио да кроз измјене Плана јавних набавки откаже ставку са неадекватним ЦПВ кодом. Истовремено, креира се нова ставка са адекватним ЦПВ кодом 45240000-1, који законски и стручно обухвата све наведене хидрограђевинске радове (и бушење бунара и изградњу водене површине).
Допуна Плана набавки приступа се у дијелу табеле  „Радови“, додаје се нови редни број 26.– Друга фаза изградње спортско-туристичког и духовног комплекса „МЕКОТЕ“, предметна набавка финансира се из екстерних извора, односно од стране Министарства пољопривреде, шумарства и водопривреде Републике Српске - Агенција за аграрна плаћања, Рјешење о одобравању средства број:12/2.3-403-3650/26 ос 14,05.2026. године у износу од 50.000,00 КМ на име остваривања права на новчане подстицаје за развој руралне инфраструктуре - друга фаза изградње спортско-туристичког и духовног комплекса „МЕКОТЕ“
На основу изложеног, одлучено је као у диспозитиву ове Одлуке.
                                                                                                                   Н А Ч Е Л Н И К
                                                                                                                 Радан Сарић, дипл.ек.
